# Llista dels darrers parlants coneguts de llengües

Aquesta és una llista dels darrers parlants coneguts de llengües mortes. Una llengua morta és aquella que no té parlants natius o competents, és a dir, una llengua que ja no és la llengua materna de ningú (encara que eventualment alguns lingüistes o altres persones la coneguin secundàriament).
En l'actualitat unes 500 de les prop de sis mil llengües vives existents estan seriosament amenaçades i properes a la seva extinció, d'aquestes la majoria només tenen un grapat de parlants ancians que les parlen, i no hi ha persones joves que la coneguin bé o la parlin amb fluïdesa. Aquesta llista recull els noms documentats dels últims parlants de diverses llengües o bé extintes o bé severament amenaçades.

## Ordre cronològic
### Morts al segle xvii

* Chesten Marchant (mort el 1676), es creu que podria haver estat l'últim parlant monolingüe de còrnic, a diferència d'altres persones com Dolly Pentreath que també parlava anglès.

### Morts al segle xviii

* Margaret McMurray (morta el 1760), última parlant nativa del dialecte de les terres baixes (Lowlands) del gaèlic escocès.
* Dolly Pentreath (morta el 1777), possiblement l'última parlant nativa competent de còrnic, va ser monolingüe fins, almenys, els 20 anys.

### Morts al segle xix

* Frances Johnson, últim parlant competent del takelma d'Oregon (parlat anteriorment als Estats Units).
* Shanawdithit (circa 1801 - 1829), darrera parlant de beothuk
* Walter Sutherland (mort cap al 1850), últim parlant de norn.
* Juana María (morta el 1853) darrera parlant de nicoleño (Uto-asteca)
* Nikonha (circa 1765–1871), últim parlant no mestís de tutelo (encara que entre els descendents mestissos Cayuga-Tutelo va existir certa familiaritat amb la llengua tutelo durant algun temps).
* Truganini (circa 1812–1876), considerada l'última parlant ètnicament pura d'una llengua tasmana; encara que Fanny Cochrane Smith, que també coneixia una llengua tasmana, li va sobreviure.
* John Davey (1812–1891), fou un granger de Cornualla que fou un dels últims en conservar un coneixement tradicional del còrnic
* Tuone Udaina (mort el 1898), últim parlant de dàlmata

### Morts al segle XX

* Fanny Cochrane Smith (1834–1905), considerada l'última parlant competent d'una llengua tasmana
* Fidelia Fielding (1827–1908), parlant de pequot-mohegan, llengua algonquina parlada anteriorment a Connecticut.
* Santu Toney (1835 - 1910), darrer amb alguns coneixement de beothuk.
* John Mann (1834-?), últim parlant natiu testificat de còrnic, part d'un grup de nens que conversaven en còrnic, entrevistats el 1914 a l'edat de 80 anys.
* Ishi (ca. 1860–1916), últim membre yana, i últim parlant supervivent de la lengua d'aquesta ètnia el yahi.
* Sally Noble (morta el 1922), última parlant de chimariko.
* Ascención Solórsano (morta el 1930), última parlant del mutsun, llengua de la família utiana
* Watt Sam i Nancy Raven (morts a la fi de la dècada de 1930), van ser els últims parlants competents de natchez.
* Isabel Meadows (1846–1939), últim parlant competent de rumsen, una de les llengües utianes de Califòrnia.
* Delphine Decloux (1871-1940) darrera parlant de chitimacha
* Sesostrie Youchigant (m. circa 1940), darrer parlant de tunica.
* James Nalig (1870-1954), darrer parlant d'utaha de Vanuatu.
* Mary Yee (1897–1965), última parlant nativa de barbareño, de les llengües chumash de Califòrnia.
* Ángela Loij (circa 1900- 1974) darrer supervivent parlant de Selk’nam de Tierra del Fuego.
* Ned Maddrell (1877–1974), últim parlant natiu de manx, llengua cèltica.
* Armand Lunel (1892–1977), parlant de shuadit, varietat judeoromànica de l'occità.
* Alf Palmer (ca. 1891–1981), últim parlant natiu de warrungu, llengua aborigen australiana.
* Jack Butler (1901–1986), parlant de Jiwarli, llengua aborigen australiana.
* Roscinda Nolasquez (1892–1987), última parlant de cupeño, llengua utoasteca del sud de California.
* Klàvdia Plótnikova (ca. 1895–1989), última parlant de kamas, llengua samoieda de l'est dels Urals.
* Morndi Munro (mort durant la dècada de 1990), últim parlant competent d'Unggumi, llengua d'Austràlia occidental.
* Fidela Bernat (1898-1991), última parlant coneguda de roncalès.
* Tevfik Esenç (1904–1992), últim parlant completament competent en ubykh.
* Algy Paterson (m. 1995), últim parlant competent de martuthunira, llengua d'Austràlia occidental.
* Take Asai (c.1901-1994) darrer parlant d'ainu de Sakhalin.
* Truman Washington Dailey (1898–1996), últim parlant natiu del dialecte Otoe-Missouria de chiwere.
* Red Thunder Cloud (1919–1996), últim parlant natiu de catawba.
* Valentina Vyie (morta el 1997), última parlant nativa de sirenik, llengua inuit de l'extrem oriental del Sibèria.
* Carmel Charles (1912–1999), últim parlant competent de nyulnyul d'Austràlia occidental.

### Morts al segle XXI

* Big Bill Neidjie (ca. 1920–2002), parlant de gaagudju, llengua australiana del Territori del Nord.
* Marie Smith Jones (1918–2008), parlant d'eyak, al sud d'Alaska.
* Ms. Boro (mort en 2009), últim parlant competent d'aka-kora, parlat a les illes Andaman.
* Viktors Bertholds (1921–2009), es creu que fou l'últim parlant natiu de livonià
* William Rozario (mort en 2009) últim parlant conegut de crioll indoportuguès de Cochin
* Pan Jin-yu (1914–2010), última parlant nativa del pazeh de Taiwan.
* Boa Sr. (ca. 1925–2010), llengua andamanesa aka-bo.
* Bobby Hogg (1920-2012) darrer parlant del dialecte scots dels pescadors de Cromarty.
* Kristiņa Grizelda (1910-2013) darrera parlant supervivent de livonià com a llengua materna.
* Archie Thompson (1919-2013), darrer parlant de yurok.
* Hazel Sampson (1911-2014) darrer parlant supervivent de Klallam salish de Washington.
* Doris McLemore (1927-2016), última parlant competent de wichita.
* Edwin Benson (1931-2016), últim parlant de mandan.
* Cristina Calderón (1928-2022), des de 2005 era l'última parlant de yaghan.

### Últims parlants vius

* Charlie Mungulda, últim parlant natiu d'amurdag.
* John Steckley, considerat l'últim parlant conegut de wyandot (encara que no era un parlant natiu).
* Verdena Parker, últim parlant competent de hupa.
* Gyani Maiyi Sen (circa 1937) darrer parlant del kusunda, llengua aïllada del Nepal.

## Vegeu també

* Llengua morta

## Referències

* ↑ Endangered languages Ethnologue: Languages of the World.
* ↑ By Terry Crowley, Nick Thieberger. Field linguistics: a beginner's guide.
* ↑ De Bruxelles, Simon (May 21, 2008). "After centuries, Cornish agree how to speak their language". The Times.
* ↑ http://www.thisiscornwall.co.uk/Legend-Dolly-Pentreath-outlived-native-tongue/story-13069391-detail/story.html Arxivat 2012-02-07 a Wayback Machine.
* ↑ Mutsun Language Foundation.
* ↑ Grant, C. «Chumash: Introduction». Handbook of North American Indians, 8, 1978, pàg. 505–508.
* ↑ (estonià)Eesti Päevaleht "Suri viimane vanema põlve emakeelne liivlane" (""L'últim parlant natiu de livonià ha mort""), 4 de març de 2009.
* ↑ Pradeep, K. «Tribute to Cochin Creole Portuguese». The Hindu, 26-09-2010 [Consulta: 16 gener 2011].
* ↑ «Lives Remembered». The Telegraph, 10-02-2010 [Consulta: 22 febrer 2010].
* ↑ «The Last Living Speaker of Wichita : NPR» (Audio interview).
* ↑ «Chile: fallece la última hablante nativa del idioma indígena yagán». , 17-02-2022 [Consulta: 20 febrer 2022].
* ↑ «Scientists Race Around World to Save Dying Languages». Associated Press. Fox News, 20-09-2007.
* ↑ Evans, Nicholas. Dying words: endangered languages and what they have to tell us. Chichester, U.K.: Wiley-Blackwell, 2010. ISBN 9780631233053.
* ↑ Newberry, Daniel. «Rescuing Languages From Extinction: The Experience of the Hoopa Valley, Karuk, and Yurok Tribes». Jefferson Public Radio. Arxivat de l'original el 2012-03-06. [Consulta: 8 maig 2014].
* ↑ «Obscure language isolate will die with this woman». The Hot Word - Hot & Trending Words Daily Blog at Dictionary.com, 03-06-2012. [Consulta: 2 agost 2012].